open-index/open-wikipedia-markdown huggingface dataset:
Universidade de Lleida

300px|miniatura|Edificio do reitorado.
300px|miniatura|Campus de Cappont
A **Universidade de Lleida** (en catalán e oficialmente: *Universitat de Lleida*), coñecida co acrónimo **UdL**, é unha universidade española situada na cidade de Lleida. É herdeira do medieval **Estudi General**, a universidade máis antiga de Cataluña e da antiga Coroa de Aragón, así como a terceira máis antiga de España tras a histórica de Palencia e a de Salamanca.

## Historia 
A actual universidade, creada por lei en 1991, é herdeira da institución fundada por Xaime II de Aragón no ano 1300 (século XIII), co nome de **Estudi General** (***Studium Generale***), grazas a unha bula pontificia de Bonifacio VIII outorgada en 1297.

Co nacemento do *Estudi General* aparecía en Lleida un barrio universitario onde chegaban estudantes procedentes de toda a Coroa de Aragón e doutros moitos territorios, o que, do mesmo xeito que ocorre na actualidade, proporcionaba á cidade un ambiente de especial vitalidade. Por outra banda, estudantes e profesores formaban unha comunidade distinguida con importantes privilexios e inmunidades, coa igrexa parroquial de Sant Martí como lugar emblemático das celebracións solemnes, e co apoio económico do municipio e do Capítulo Catedralicio.

Na segunda metade do século XVII as universidades en España vivían un período de decadencia que continuaría ata o reinado de Filipe V, xa no século XVIII. Nesa época, e unha vez finalizada a Guerra de Sucesión, os reformadores borbónicos decidiron clausurar todas as universidades catalás: Barcelona, Xirona, Lleida, Tarragona, Tortosa, Vic e Solsona. Ao mesmo tempo, a 70&nbsp;km ao leste de Lleida, crearon a Universidade de Cervera en agradecemento ao apoio desta cidade a Filipe de Anjou, a diferenza doutras, como Lleida ou Barcelona, partidarias desde o primeiro momento do arquiduque Carlos de Austria. A nova universidade foi creada o 11 de maio de 1717. Unha Real Cédula datada o 9 de outubro do mesmo ano ordenou o peche do antigo *Estudi General de Lleida*, logo de 417 anos de prolongada existencia e o do resto das universidades de Cataluña.

## Centros universitarios 
Existen cinco campus universitarios: 
*Campus de Cappont. Carrer Jaume II: 
** Facultade de Dereito e Economía. 
** Escola Politécnica Superior. 
** Facultade de Ciencias da Educación. 
*Campus estrada de Huesca. Avenida Alcalde Rovira Roure: 
** Escola Técnica Superior de Enxeñería Agraria (ETSEA) 
*Campus Rambla d'Aragó: Pl. Víctor Siurana: 
** Facultade de Letras. 
*Campus de Ciencias da saúde. Av. Rovira Roure: 
** Facultade de Medicina. 
** Facultade de Enfermería. 
*Campus de la Partida de la Caparrella

Ademais hai catro centros adscritos á Universidade de Lleida:
* Instituto Nacional de Educación Física de Catalunya (INEFC). Partida de la Caparrella, s/n 25192 Lleida. 
* Escola Universitaria de Relacións Laborais. C. Henri Dunant, 3 25003 Lleida. 
* Escola Universitaria de Turismo Terres de Lleida. C. Henri Dunant, 3 25003 Lleida. 
* Escola Universitaria de Turismo dos Pireneos. C. Castellciutat 25700 La Seu d'Urgell.

## Notas 
## Véxase tamén 
### Ligazóns externas 
* Sitio web oficial
Margarita López Pardo

**Margarita López Pardo**, nada en Ferrol o 29 de xuño de 1942, é unha mestra e política galega, do PPdeG.
## Traxectoria 
Mestra de primaria, nas Xerais de 1989 foi elixida senadora pola provincia da Coruña nas listas do PPdeG. Permeneceu unicamente catro anos, ata 1993 na Cámara Alta.

Posteriormente foi concelleira na corporación municipal de Ferrol, dende 1993 ata 1999, cando ocupou a concellería de Limpeza no goberno de Juan Blanco, de ata 2003, co PPdeG na oposición, e a partir de 2003 e ata 2007 como concelleira no goberno de Juan Juncal.

## Vida persoal
Casada, ten dous fillos.
## Véxase tamén 
### Outros artigos 
* Lista de senadores galegos desde a Transición
César Alvajar

**César Alvajar Diéguez**, nado na Coruña o 10 de xaneiro de 1892 e finado en París o 6 de xuño de 1965, foi un escritor, xornalista e político galego.

## Traxectoria 
Estudou Maxisterio e Letras en Santiago de Compostela, nesa época fundou o xornal progresista *La República*, foi redactor de * El Progreso*, colaborador dos diarios *Tierra Gallega* e *El Noroeste* e fundou na Coruña o semanario satírico *La Ciudad*. Nos sucesos da folga xeral de 1917 foi encarcerado no castelo de San Antón. Dirixiu o semanario político *Adelante*, onde escribía uns celebrados entremeses, e durante 18 anos foi redactor xefe de *La Voz de Galicia* ata 1935. Tamén colaborou en *Democracia* (en 1912, asinando co seu nome e co pseudónimo Jules Zadig), *Acción Coruñesa*, *Marineda*, *A Nosa Terra*, *Ser*, *Galicia* e *Lar*.

Foi Presidente do Partido Radical, polo que foi candidato nas eleccións xerais de 1931; pero abandonouno para militar no Partido Republicano Radical-Demócrata e despois en Unión Republicana. Foi de xefe de negociado na Sección de Cultura Popular e máis tarde na Sección de Propaganda e Turismo do concello da Coruña. Era o secretario do alcalde Manuel Iglesias Corral e tamén se encargaba da publicación do Boletín Municipal. Presidiu o Casino Republicano da Coruña, o Comité de Unión Republicana e a Liga dos Dereitos do Home, tamén na Coruña.

Durante a Segunda República foi Gobernador Civil de Soria e na Guerra Civil, xefe da Secretaría da Delegación de Evacuación da Xunta de Defensa de Madrid, redactor da Sección de Información do Ministerio de Estado en Barcelona e redactor dos Servizos de Estado Maior do Exército de Terra.

Ao rematar a Guerra Civil exiliouse en París, onde dirixiu *La Nouvelle Espagne*, órgano do Goberno Republicano no exilio. Foi xulgado e condenado en rebeldía. En París, representando a Galicia, formou parte do Consello Federal do Movemento Europeo e, dende 1951 ata a súa morte, foi delegado do Consello de Galiza. Foi membro do Comité Directivo da Agrupación a la Tercera República.

No exilio colaborou na Axencia Internacional de Prensa. Dende París dirixiu o xornal *República* (órgano de Acción Republicana Democrática Española), ata a súa morte. Fixo traducións e colaborou na redacción da Grande enciclopedia Larousse. Participou na revista *Cuadernos del Congreso por la libertad de la Cultura*.

## Vida persoal 
[miniatura|Tumba de César Alvajar no [cemiterio de Santo Amaro da Coruña.]]
Casou con Amparo López Jeán e foi o pai de Amparo, Ana María, Javier e María Teresa Alvajar.

## Obras 
* *El espionaje alemán en las costas de Galicia*, 1916.
* *Voces al viento*, 1930 (recolle algunhas das colaboracións en *La Voz de Galicia*).
* *El regionalismo gallego: origen, desenvolvimiento. Soluciones posibles*, 1930.
* *Estudio crítico del poeta Pondal*, 1932.

## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.

### Ligazóns externas 
* "César Alvajar Diéguez e o republicanismo galego en Europa" de Carlos Pereira Martínez
* Biografía
* Ficha en galegos.info
Milímetro de mercurio

Un **milímetro de mercurio** (símbolo **mmHg**) ou **torricelli** (símbolo **Torr**, así denominada na honra de Evangelista Torricelli), é unha unidade de presión.

O milímetro de mercurio defínese como a presión exercida na base dunha columna dun milímetro de mercurio, que ten unha densidade de 13,5951&nbsp;g/cm3, baixo a acción da gravidade estándar (9,80665&nbsp;m/s2), é dicir, 133,322&nbsp;387&nbsp;415 Pa, mentres que o torr equivale a 1/760 da presión atmosférica estándar, é dicir, 133,322&nbsp;368&nbsp;421... Pa (os decimais son periódicos). Até 1954 ambas unidades eran iguais, mais tras a redefinición ese ano do torr pola CIPM hai unha diferenza mínima entre elas:

* 1 Torr = 0.999&nbsp;999&nbsp;857 533 699... mmHg
* 1 mmHg = 1.000&nbsp;000&nbsp;142 466 321... Torr

Debido a que a atmosfera estándar estaba definida cuantitativamente no Sistema Internacional de Unidades —como unidade auxiliar, xa que a oficial é o pascal (Pa)—, o torr definiuse exactamente como 101325/760&nbsp;Pa. Na edición do 2006 do SI, o torricelli desapareceu, aínda que o seu uso é relativamente frecuente en medidas de baixa presión, mais a unidade de presión recomendade é o pascal.
Juan Manuel Vales

**Juan Manuel Vales Rodríguez**, nado en Leiro (Abegondo) en 1956, é un político e mestre galego do PSdeG-PSOE.

## Traxectoria
Diplomado en Ciencias Empresariais, foi mestre da Universidade Laboral da Coruña. Residente en Carral, nas eleccións municipais de 1987 encabezou a candidatura do PSdeG-PSOE á alcaldía de Carral e foi elixido alcalde con maioría simple. Foi reelixido alcalde con maioría absoluta nas municipais de 1991. Volvería a ser elixido alcalde grazas ó apoio do BNG en 1995, 1999 e 2003. Porén, 25 de agosto de 2003 foi desaloxado da alcaldía por unha moción de censura promovida polo PPdeG co apoio de dous concelleiros nacionalistas, sendo ambos expulsados do BNG. Ó fin dese mandato retirouse da primeira liña política.

## Notas
## Véxase tamén
### Outros artigos
*Eleccións municipais en Carral

### Ligazóns externas
*Artigo en *La Voz de Galicia*
Mb

* O dígrafo Mb.

A abreviatura **Mb** pódese referir a:
*Mb, abreviatura de megabit
*MB, abreviatura de megabyte
*mb, abreviatura de milibar
*Mb, abreviatura de megabase, unidade de lonxitude de fragmentos de ADN, que é igual a 1 millón de bases.
Lingua luganda

O **luganda**, tamén coñecido como **ganda**, é unha lingua bantú falada principalmente na rexión de Buganda de Uganda por unha poboación duns tres millóns de persoas. Con 100.000 falantes que a teñen como segunda lingua, é o segundo idioma máis falado de Uganda, cerca do inglés. Esta lingua emprégase nalgunhas escolas primarias en Buganda cando os alumnos empezan a aprender inglés (idioma oficial do país).

## Notas 
## Véxase tamén 
### Outros artigos 
* Wikipedia en luganda
### Ligazóns externas 
* Ganda/luganda no Ethnologue 
* Artigo de PROEL 
* Unha serie de recursos para estudar luganda  
* Dicionario luganda-inglés, inglés-luganda
* Dicionario luganda - inglés
Distrito de Kampala

O **distrito de Kampala** é un distrito da Rexión Central de Uganda, que ocupa o que é a capital do país, Kampala. A principal lingua do lugar é o luganda, aínda que se poden oír moitas outras linguas como o inglés, o suahili, o runyankole/rukiga, o acholi ou o lusoga.

O distrito atópase dentro do reino de Buganda. Limita polo sur, oeste e norte co distrito de Wakiso, e polo leste co concello de Kira.

Segundo o censo do ano 2002, o distrito tiña unha poboación de aproximadamente 1&nbsp;189&nbsp;100 habitantes, estimándose a súa poboación para o 2011 de 1&nbsp;659&nbsp;600 habitantes.

## Divisións administrativas 
O distrito subdivídese en cinco divisións administrativas:

* Kampala Central
* Kawempe
* Nakawa
* Makindye
* Lubaga

## Notas
Partido Radical Demócrata

O **Partido Radical Demócrata** foi un partido político da Segunda República Española, de ideoloxía republicana e radical, liderado por Diego Martínez Barrio.

## Historia 
Fundouse o 16 de maio de 1934 no seo do Partido Radical de Alejandro Lerroux, por diverxencias entre diferentes deputados radicais con respecto á política seguida polo partido, en coalición cos grupos de dereitas, logo das eleccións de 1933.

A minoría parlamentaria quedou constituída polos deputados radicais: Antonio Lara Zárate, Manuel Torres Campañá, Manuel Blasco Garzón, Ramón González Sicilia, Manuel Mateos Silva, José González Fernández de Labandera, Eduardo Frapollí, Matías Seguí, José García Ramos, José Miñones Bernárdez, Luis Fábrega Santamarina, Fulgencio Díez Pastor, José García-Berlanga, Faustino Valentín, Álvaro Pascual Leone, Elidio Alonso e Diego Martínez Barrio.

A este grupo uníronse os deputados Hermenegildo Casas e Adolfo Moreno Rodríguez, procedentes do Partido Socialista Obrero Español, e Luis Recasens Sitches, do Partido Republicano Conservador, así como Pedro Rico, alcalde de Madrid.

En setembro de 1934, agrupouse coa ala dereita dos radical-socialistas, liderada por Félix Gordón Ordás para constituír Unión Republicana, partido que concorreu ás eleccións de febreiro de 1936, formando parte da Fronte Popular.

## Notas
Candidatura Democrática Galega

A **Candidatura Democrática Galega** foi presentada de xeito conxunto nas eleccións xerais de 1977, celebradas o 15 de xuño, para o Senado de España. Estaba formada polo MCG, o PPG, o PCG, o PSOE e máis o PSG.

## Características 
Agrupaba diversas personalidades do centro-esquerda galeguista e recibía o apoio do PSOE, que só se presentou en solitario en Lugo, onde non houbo candidatura de CDG. Resultaron elixidos tres senadores: Manuel Iglesias Corral (provincia da Coruña), Valentín Paz-Andrade (provincia de Pontevedra) e Celso Montero (provincia de Ourense). Celso Montero integrouse no grupo parlamentario do PSOE, en tanto que Paz-Andrade e Iglesias pasaron ao grupo Mixto (Manuel Iglesias integrouse no grupo parlamentario de Unión de Centro Democrático en agosto de 1978).

A coalición mantívose nas eleccións de 1979, pero só Paz-Andrade se mantivo nela, mentres que Montero e Iglesias foron reelixidos respectivamente polo PSOE e UCD. CDG presentou candidatura en Pontevedra, sendo elixido Paz-Andrade o candidato máis votado da coalición pero sen conseguir saír elixido. Os outros candidatos foron Nicanor Ocampo e Maximino Sanmartín.

## Notas 
## Véxase tamén 
### Bibliografía 
**Candidatura Democrática Galega*, EGU.
### Ligazóns externas 
*
Javier Alvajar

**Francisco Javier Alvajar López**, nado na Coruña en 1920 e finado en Tabeaio (Carral) o 12 de novembro de 1996, foi un político galego.

## Traxectoria 
Fillo do xornalista e político republicano César Alvajar e de Amparo López Jeán e irmán de Amparo e Ana María Alvajar. Foi mobilizado en 1938 e pasouse ao Exército Republicano aos cinco días de chegar á fronte. Caeu prisioneiro dos italianos no porto de Alacant o último día da guerra (30 de marzo de 1939) e foi internado no campo de concentración de Albatera de Catral, de onde escapou aos 15 días cara á Coruña. Logrou eludir a orde de arresto contra el marchando á casa duns amigos en Mercuín, onde permaneceu tres anos, facendo vida relativamente normal con visitas ás amizades de Tabeaio (Carral).

Marchou a Barcelona onde contactou coa Asociación Galeuzca para intentar pasar a Francia, o que resultou imposible, pola ocupación alemá. Ao rematar a segunda guerra mundial volveu a Mercuín e presentouse ás autoridades cando se promulgou un indulto. Nese tempo casou con María Josefa Castelo Gómez en Tabeaio. As autoridades encargáronse de facerlles a vida imposible e tiveron que partir para Francia.

En Francia axudou ao seu pai, Delegado do Consello de Galiza en Europa desde finais de 1957 e, despois da súa morte en 1965, ocupou el mesmo o cargo. Os Alvajar, pai e fillo, conseguiron que o Consello de Galiza fose admitido no Consejo Federal Español del Movimiento Europeo, que presidía Salvador de Madariaga, a principios dos anos sesenta, asistindo desde aquela a todos os congresos e reunións importantes. Tamén lograron que o Consello de Galiza fose admitido en 1969 na Unión Federalista de las Comunidades Étnicas Europeas.

Tivo tamén un papel destacado dentro do Goberno Republicano Español no Exilio, do que foi Secretario do Ministerio de Información (1957-1965), Secretario da Presidencia (1967-1969) e Secretario Contable do Ministerio de Facenda (1957-1969). En 1957 foi nomeado Chanceler Honorario de Consulado, adscrito ao Consulado Xeral da República.

Fundou a Casa de Galicia en París, foi o primeiro presidente do «Fondo de Ayuda a los Republicanos Españoles» e presidiu a Agrupación Republicana Democrática Española de París (ARDE).

Nas eleccións municipais de 1983 encabezou a candidatura do PSdeG-PSOE á alcaldía de Carral e foi elixido alcalde. Estivo tres anos no cargo, ata que a enfermidade o venceu e decidiu retirarse.

## Notas 
## Véxase tamén 
### Bibliografía 
* 

### Outros artigos 
* Eleccións municipais en Carral

### Ligazóns externas 
* Arquivo Municipal de Betanzos. Fondo Alvajar
* "Lembranza de Javier Alvajar e unha viaxe pola correspondencia del e de seu pai con Ramón Suárez Picallo" de Alfredo Erias Martínez
* "Mulleres de Culleredo: Amparo López Jean"
Andorra-Sierra de Arcos

**Andorra-Sierra de Arcos** é unha comarca de Aragón, en España, situada na área nororiental da provincia de Teruel. A súa capital é Andorra.

## Xeografía 
A comarca limita ao norte co Bajo Martín, ao oeste coas Cuencas Mineras, ao sur co Maestrazgo e ao leste co Bajo Aragón. A comarca adóitase considerar parte do Bajo Aragón Histórico.

## Historia 
Por estas terras andaron primeiro iberos, romanos e cartaxineses e máis tarde árabes antes da reconquista. Esta sucesión de pobos e culturas deixou visible pegada nas vilas da comarca.

## Concellos 
## Cultura 
En Andorra, preto do poboado de El Cabo, constrúese actualmente un centro de interpretación sobre os iberos o cal achegará a cultura deste pobo ao visitante. Non se trata do único asentamento na comarca xa que en Oliete atópase o poboado de El Palomar o cal dispón tamén de Centro de Interpretación.

## Economía 
A súa economía baséase principalmente na minería e nos empregos xerados pola central térmica de Endesa situada en Andorra. Tamén ten certa relevancia a industria agroalimentaria e de materiais para a construción.

## Véxase tamén 
### Ligazóns externas 
* Comarcas de Aragón, Andorra-Sierra de Arcos
Alto Gállego

O **Alto Gállego** (en aragonés: *Alto Galligo*) é unha comarca situada ao norte de Aragón e que ocupa a práctica totalidade do curso alto do río Gállego. A súa capital administrativa é Sabiñánigo.

## Xeografía 
Limita ao oeste coa Jacetania, ao leste co Sobrarbe e o Somontano de Barbastro, ao sur coa Hoya de Huesca e ao norte con Francia (departamentos de Altos Pireneos e Pireneos Atlánticos). Está situada entre o Prepireneo e o Pireneo e as altitudes dos núcleos habitados oscilan entre os 650 e os 1.300 metros. Atópase rodeada de grandes bosques de máis de 50.000 hectáreas.

## Historia 
Historicamente formaba parte da Jacetania, sendo o núcleo orixinal do antigo condado de Aragón. Os territorios históricos que a integran son o val de Tena, a terra de Biescas e o Serrablo.

## Concellos 
## Linguas 
Xunto co castelán que é a lingua oficial e máis empregada, a lingua propia do Alto Gállego é o aragonés, falándose a súa variedade de aragonés central. Destacan entre os escritores en aragonés no Alto Gállego Ricardo Mur Saura, Óscar Latas Alegre ou Máximo Palacio.

## Véxase tamén 
### Ligazóns externas 
* Sitio oficial da comarca 
* Comarcalización de Aragón, Alto Gállego 
* O Alto Gállego, en comarcas.es
Powder

***Powder*** é un filme estadounidense dirixido e escrito por Victor Salva, que se estreou en 1995.

## Sinopse 
Nunha pequena vila norteamericana, cando o sherif Barnum investiga o falecemento dun ancián, descobre ó seu neto adolescente vivindo na súa granxa. Sen máis parentes vivos, viviu illado do resto do mundo, que só coñece a través dos libros que leu. Enviado a un orfanato estatal para mozos inadaptados, o estraño rapaz terá serios problemas para integrarse socialmente cos demais internos. A súa estraña aparencia -albino e sen cabelos-, a súa extraordinaria intelixencia e, sobre todo, os seus inusitados e abraiantes poderes sobrenaturais, provocarán o medo e a burla dos veciños da localidade.

## Personaxes 
* Mary Steenburgen como Jessie Caldwell 
* Sean Patrick Flanery como Jeremy 'Powder' Reed 
* Lance Henriksen como Sheriff Doug Barnum 
* Jeff Goldblum como Donald Ripley 
* Brandon Smith como Deputy Harley Duncan 
* Bradford Tatum como John Box 
* Susan Tyrrell como Maxine 
* Melissa Lahlitah Crider como Lindsey Kelloway 
* Ray Wise como Doutor Aaron Stripler 
* Esteban Powell como Mitch 
* Reed Frerichs como Skye 
* Chad Cox como Zane 
* Joe Marchman como Brennan 
* Phil Hayes como Greg Reed 
* Danette McMahon como Emma Barnum

## Véxase tamén 
### Ligazóns externas 
* Ficha na IMDb 
* Ficha en Filmaffinity
Río Katonga

O **Katonga** é un río da parte sur de Uganda, na África Oriental.

Nace no Lago Vitoria, en Lukaya (Distrito Kalungu), e flúe, primeiramente, cara ao norte, cara ao Lago Wamala. Logo o río corre cara ao oeste até Mpanga (Distrito Kamwenge), desaugando no Lago George, que se conecta mediante a canle de Kazinga co Lago Edward, lago que acha na fronteira entre Uganda e a República Democrática do Congo.
O río na súa viaxe cara ao oeste atravesa os seguintes distritos ugandeses: Kalungu, Bukomansimbi, Mpigi, Butambala, Gomba, Mityana, Mubende, Sembabule, Kiruhura, Ibanda e Kamwenge.

A lonxitude do río é de aproximadamente 220 km.

Posúe o parque nacional denominado Reserva de Katonga que abrangue aproximadamente 211&nbsp;km2 e se atopa nas ribeiras do propio río. Nestas terras húmidas é común albiscar elefantes, antílopes acuáticos, reduncas, macacos colobos, lontras ou sitatungas.

## Notas 
## Véxase tamén 
### Ligazón externa 
* Ríos e lagos de Uganda
Universidade Internacional de Cataluña

A **Universidade Internacional de Cataluña** (en catalán: *Universitat Internacional de Catalunya*), coñecida polo acrónimo **UIC**, é unha universidade privada con sede en Barcelona, Cataluña (España). Ten dous campus, un en Barcelona e outro en Sant Cugat del Vallès. Conta na actualidade con máis de 4.500 alumnos nas 19 titulacións oficiais que ofrece. A taxa de inserción laboral das súas egresados é do 95%, segundo estatísticas oficiais de 2011, a maior porcentaxe do sistema universitario catalán.

O seu ideario está baseado no humanismo cristián, e ofrece atención pastoral a través do Servizo de Capellanía, que está encomendado á Prelatura do Opus Dei.

## Historia 
A UIC foi fundada en 1997, e recoñecida polo Parlamento de Cataluña pola Lei 11/1997, de 1 de outubro.

### Reitores 
* 2010- Pere Alavedra Ribot 
* 2001-2010 Josep Argemí Renom 
* 1997-2001 Jordi Cervós Navarro

## Centros docentes 
*Escola Superior de Arquitectura (ESARQ)
*Facultade de Ciencias Económicas e Sociais
*Facultade de Medicina e Ciencias da Saúde
*Facultade de Odontoloxía
*Facultade de Ciencias Xurídicas e Políticas
*Facultade de Ciencias da Comunicación
*Facultade de Humanidades
*Facultade de Educación

A universidade dispón ademais dunha Clínica Universitaria de Odontoloxía (CUO), aberta ao público.

## Véxase tamén 
### Ligazónse externas 
* Sitio web oficial
Álvaro Someso Salvadores

**Álvaro Someso Salvadores**, nado na Coruña o 5 de novembro de 1936, é un político do PPdeG.

## Traxectoria 
Comerciante de profesión, Álvaro Someso acadou a acta de concelleiro na corporación municipal coruñesa dentro das filas de La Coruña Unida. unhas escisión coruñesista da UCD que tivo a Joaquín López Menéndez como líder. Mantívose durante catro anos na corporación, pero non repetiu na seguinte. Integrado xa no Partido Popular, participa nas eleccións xerais de 1989 ao Senado como suplente de Augusto César Lendoiro.

Este dimite en xuño de 1990, só uns meses despois, e Someso pasa a ocupar o seu asento. Someso sae ademais elixido en 1991 concelleiro pola Coruña, nas eleccións locais. Nos anos sucesivos Someso revalida os dous asentos, o da praza de María Pita e o do Senado, nas xerais de 1993, nas municipais de 1995, nas xerais de 1996 e nas municipais de 1999. Ese mesmo ano abandona o Senado ao remate da lexislatura e dous anos máis tarde, a media lexislatura, deixa o consistorio coruñés

## Notas 
## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha no Senado
Anna

**Anna** pode referirse a:

* Anna, variante de Ana, nome de muller, cuxa forma latina e grega (de Ἄννα) e o nome hebreo Hannah (hebreo: חַנָּה, romanizado: *Ḥannāh*), significa "favor" ou "graza".

*Anna, unha antiga moeda da India.
*Anna, un satélite xeodésico dos Estados Unidos.
*Anna, un concello da provincia de Valencia, Comunidade Valenciana.
*Anna, película de 1951.
II Asemblea Nacionalista

A **II Asemblea Nacionalista** celebrouse en Santiago de Compostela os días 7, 8 e 9 de novembro de 1919 para debater, entre outros temas, o da *autuación políteca*.
## Desenvolvemento 
A Mesa, a proposta de Xaime Quintanilla, quedou constituída por Antón Villar Ponte, como presidente e Xesús Culebras e Tomás Rodríguez como vocais. Interveu Peña Novo e despois presentáronse tres proposicións: a reforma da lei electoral, con implantación do sistema proporcional nas eleccións a deputados a Cortes; a rápida construción do ferrocarril da costa e a posta en vigor do suprimido decreto de Augusto González Besada sobre os consumos.

Vicente Risco logrou que se aprobase a seguinte conclusión:

Ademais, aprobouse conmemorar cada 25 de xullo o Día Nacional de Galicia.

## Véxase tamén 
### Bibliografía 
* 

*Artigos "*Irmandandes da Fala*" e "*Galeguismo*" na Gran Enciclopedia Galega Silverio Cañada (DVD).
### Outros artigos 
*I Asemblea Nacionalista.
*III Asemblea Nacionalista.

### Ligazóns externas 
* A II Asemblea Nacionalista (XLI)
* A II Asemblea Nacionalista 2 (XLII)
* A II Asemblea Nacionalista 3 (XLIII)
O Castiñeiro, Salto, Oza-Cesuras

**O Castiñeiro** é un lugar da parroquia de Salto no concello coruñés de Oza-Cesuras na comarca de Betanzos. Tiña 30 habitantes no ano 2010 segundo datos do Instituto Galego de Estatística, dos cales eran 13 homes e 17 mulleres, o que supón unha diminución con relación ao ano 2000 cando tiña 49 habitantes. Está situado xunto ao Castiñeiro (Oza).

## Lugares e parroquias 
### Lugares da parroquia de Salto 
### Parroquias de Oza-Cesuras
Anna (satélite)

**Anna** (acrónimo de "Army, Navy , NASA, Air Force") foi un satélite artificial dos Estados Unidos lanzado o 31 de outubro de 1962 desde Cabo Cañaveral mediante un foguete Thor Ablestar.

## Características 
Anna, oficialmente denominado Anna 1B, tivo un predecesor lanzado o 10 de maio de 1962 que fallou en alcanzar órbita.

A misión de Anna consistiu en servir de referencia para facer estudos xeodésicos de precisión, permitindo medir a forza e dirección do campo gravitatorio da Terra, localizar o centro de masas terrestre e establecendo posicións sobre a superficie.

Anna tiña forma de esfera de 0,91 metros de diámetro e tiña un peso de 161&nbsp;kg. Obtiña a súa enerxía dunha banda de células solares situadas no ecuador do satélite que alimentaban baterías de níquel-cadmio. A antena de comunicacións envolvía en espiral a superficie do satélite.

A instrumentación da nave incluía sistemas ópticos e de localización por radio e Doppler. O sistema óptico consistía nunha baliza de alta intensidade activada por comandos preprogramados para disparar series de cinco flashes cun intervalo de 5,6 segundos entre eles cuxo fin era obter un posicionamento óptico desde terra mediante a obtención de fotografías do satélite. O sistema Doppler tamén podía ser programado desde terra. En conxunto, o sistema óptico e Doppler podían proporcionar localizacións cunha precisión de 20 metros ou menos.

## Notas 
## Véxase tamén 
### Bibliografía 
* 

### Ligazóns externas 
* NASA/MOTS OPTICAL OBSERVATIONS OF THE ANNA IB SATELLITE
Argimiro Marnotes Rodríguez

**Argimiro Marnotes Rodríguez**, nado en Lobás (O Carballiño) é un empresario e político galego.

## Traxectoria
Emigrou á Arxentina, e ao retornar converteuse en pequeno empresario do metal. Entrou no Concello do Carballiño como concelleiro en 1972 polo terzo sindical, sendo nomeado alcalde en 1977. Nas primeiras eleccións democráticas encabezou a candidatura da UCD á alcaldía do Carballiño e foi elixido alcalde con maioría absoluta, revalidando o cargo nas eleccións municipais de 1983, encabezando a candidatura de Coalición Galega e logrando de novo a maioría absoluta. Nas municipais de 1987 encabezou a candidatura da Coalición Progresista Galega e foi elixido alcalde outra vez, se ben perdeu a maioría absoluta. Nas municipais de 1991 encabezou a candidatura de Converxencia Centrista e, pese a volver sela forza máis votada, perdeu apoios e situouse ante un triplo empate a 5 concelleiros co PSdeG e o PPdeG. Chegou a un acordo de goberno co PPdeG polo cal estes asumirían a alcaldía. A finais de 1991 pasou a formar parte do PPdeG xunta o resto dos seus compañeiros. En 1995 volveu a ser elixido concelleiro polo PPdeG, se ben nesta ocasión pasou a formar parte da oposición trala vitoria do PSdeG de Pachi Vázquez. Continuou como concelleiro ata 1999.

É pai do tamén político Argimiro Marnotes Fernández.

## Véxase tamén
### Outros artigos
*Eleccións municipais no Carballiño

### Ligazóns externas
*"Paixón pola política local", artigo en *La Voz de Galicia*, 29 de xuño de 2008.
A Igrexa, Salto, Oza-Cesuras

**A Igrexa** é un lugar da parroquia de Salto no concello coruñés de Oza-Cesuras na comarca de Betanzos. Segundo o Instituto Galego de Estatística en 2010 tiña doce habitantes (sete homes e cinco mulleres), dous máis ca en 2000.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Tomé de Salto.

## Lugares e parroquias 
### Lugares da parroquia de Salto 
### Parroquias de Oza-Cesuras 
## Notas
Hora (homónimos)

**Hora** pódese referir a:

* **Hora**, unidade de tempo.
* **Hora angular**, unidade de ángulo.
* **Horas**, na mitoloxía grega, deusas ordenadoras da natureza e das estacións.
* **Hora**, tipo de danza orixinaria dos Balcáns.
***Libro de horas**, un dos máis comúns manuscritos iluminados da Idade Media.
***Corenta horas**, festividade da Igrexa católica.
* ***As horas***, película do director Stephen Daldry do ano 2002.
* ***As horas***, novela de Michael Cunninghman.
* **Josef Hora** (1891–1945), poeta checo.
* **Sunder Lal Hora** (1896-1955), ictiólogo indio.
Antares (foguete)

**Antares** foi o nome dun foguete experimental francés de catro etapas destinado a probar técnicas de reentrada atmosférica para oxivas nucleares. As primeiras tres etapas levaban á cuarta etapa, xunto co vehículo de reentrada, a uns 150&nbsp;km de altura. Nese momento a cuarta etapa encendíase apuntando cara a Terra para producir unha reentrada a Mach 7. O seu último voo foi en 1961, tras seis lanzamentos exitosos.

## Notas 
## Véxase tamén 
### Outros artigos 
*Berenice (foguete)
Twins

***Twins*** é un filme estadounidense dirixido por Ivan Reitman que se estreou en 1988.

## Sinopse 
Schwarzenegger e DeVito son dous irmáns completamente diferentes, separados ó nacer tras un experimento científico errado, e que dende nenos creron que eran orfos. Unha vez adultos descobren a súa verdadeira orixe e parentesco, partindo na busca da súa nai biolóxica.

## Personaxes 
* Arnold Schwarzenegger como Julius Benedict
* Danny DeVito como Vincent Benedict
* Kelly Preston como Marnie Mason
* Chloe Webb como Linda Mason
* Bonnie Bartlett como Mary Ann Benedict
* David Caruso como Al Greco
* Trey Wilson como Beetroot McKinley
* Marvin J. McIntyre como Home de McKinley
* Marshall Bell como Webster
* Tony Jay como Profesor Werner/Narrator
* Hugh O'Brian como Granger
* Jason Reitman como Neto de Granger
* Catherine Reitman como Neta de Granger
* Nehemiah Persoff como Profesor Mitchell Traven
* Maury Chaykin como Burt Klane
* Sven-Ole Thorsen como Sam Klane
* Gus Rethwisch como Dave Klane
* Richard Portnow como Dono do Chop shop
* Frances Bay como Madre Superiora
* Cary-Hiroyuki Tagawa como Home asiático
* Elizabeth Kaitan como Secretaria
* Joe Medjuck como Fotógrafo
* Nicolette Larson como Cantante
* Jeff Beck como Guitarrista
* Terry Bozzio como Batería
* Heather Graham como Xove Mary Ann Benedict
* Robert Harper como Gilbert Larsen

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Spencer Holst

**Spencer Holst**, nado en 1926 e finado o 22 de novembro de 2001, foi un escritor estadounidense.

## Traxectoria 
Viviu durante anos e até o seu pasamento na Westbeth Artists Housin. Malia publicar diversas coleccións de relatos así como algunhas traducións, Holst foi principalmente coñecido por facer representacións das súas obras no ambiente cultural de Nova York. Ademais de literatura, tamén se dedicou á pintura, especialmente ás acuarelas, moitas veces en base a motivos caligráficos.

## Obra 
**The Language of Cats and Other Stories* (1971)
**Spencer Holst Stories* (1976)
**The Zebra Storyteller* (1993)
**Brilliant Silence* (2000)

## Notas 
## Véxase tamén 
### Ligazóns externas 
* Textos do autor
Anna and the King

***Anna and the King*** é un filme estadounidense dirixido por Andy Tennant que se estreou en 1999. Baséase na novela de Margaret Landon *Anna and the King of Siam*.

## Sinopse 
Tailandia, finais do século XIX. A vida da institutriz británica Anna Leonowens, contratada polo Rei de Siam para que educara ós seus cincuenta e oito fillos. Nada máis chegar a estas descoñecidas e exóticas terras, Anna vese inmersa nunha loita de enxeño co obstinado soberano. Baseada en feitos reais.

## Personaxes 
* Jodie Foster como Anna Leonowens
* Chow Yun-fat como Rei Mongkut
* Bai Ling como Tuptim
* Tom Felton como Louis T. Leonowens
* Randall Duk Kim como Xeneral Alak
* Kay Siu Lim como Pinklao
* Melissa Campbell como Princess Fa-Ying
* Deanna Yusoff como Queen Thiang
* Geoffrey Palmer como Lord John Bradley
* Anne Firbank como Lady Bradley
* Bill Stewart como Mycroft Kincaid
* Sean Ghazi como Khun Phra Balat
* Syed Alwi como O Kralahome, (Primeiro Ministro)
* Ramli Hassan como Rei Chulalongkorn
* Keith Chin como Príncipe Chulalongkorn

## Galardóns e nomeamentos 
* 1999: 2 nomeamentos ó Oscar: Mellor dirección artística e vestiario.
* 1999: 2 nomeamentos ó Globo de Ouro: Mellor canción e banda sonora orixinal.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Abominable

***Abominable*** é un filme estadounidense dirixido por Ryan Schifrin que se estreou no 2006.

## Sinopse 
Un home estase recuperando tras un accidente de alta montaña, atrapado nunha remota cabana no bosque; cando descobre á lendaria besta Abominable home das neves deberá salvar un grupo de universitarias antes de que o monstro ataque.

## Personaxes 
* Matt McCoy como Preston Rogers
* Haley Joel como Amanda
* Christien Tinsley como Otis Wilhelm
* Ashley Hartman como Karen Herdberger
* Tiffany Shepis como Tracy
* Karin Anna Cheung como C.J.
* Natalie Compagno como Michelle
* Lance Henriksen como Ziegler Dane
* Rex Linn como Farmer Hoss
* Jeffrey Combs como Colin Dunlap
* Michael Deak como Abominable home das neves

## Véxase tamén 
### Ligazóns externas 
* Ficha na IMDb 
* Ficha en Filmaffinity
Wuxia

**Wǔxiá** (tamén **Wu Xia**) (en  Mandarín IPA: ; Cantonés: mów hàb), co significado literal de "cabaleiros das artes marciais" ou "heroes das artes marciales", en chinés, é un xénero distintivo da literatura, a televisión e o cinema chineses.

O xénero *wuxia* é específico da cultura da China, porque é unha mestura única da filosofía das artes marciais, chamada *xia* (俠) desenvolta ó longo dos séculos e a longa historia do país en wushu. No Xapón, a tradición do *bushido* entre os samurai comparte certos aspectos coa filosofía marcial chinesa do *xia*. Aínda que o concepto de *xia* adoita traducirse como "cabalería", os aspectos do *xia* están tan arraigados no contorno social e cultural da antiga China que é imposíbel atopar unha tradución exacta no mundo occidental.

## Filmes destacados 
Entre os filmes wuxia que destacaron pola súa acollida fóra de Asia atópanse:

* *Wò hǔ cáng lóng* (2000) — a estrea do xénero en Hollywood.
* *Heroe* (2002) — outro éxito internacional de recadación.
* *A casa das dagas voadoras* (2004).
* *Man cheng jin dai huang jin jia* (《满城尽带黄金甲》2006) — Un filme de Zhang Yimou; Protagonizada por Gong Li e Chow Yun-fat
* *Yè Yàn* (《夜宴》2006) — Un filme de Feng Xiaogang; Protagonizada por Zhang Ziyi e Daniel Wu

## Véxase tamén 
### Outros artigos 
* Artes marciais
* Kung fu
* Qigong
* Shaolin
* Wushu
* Ma Boyong

### Ligazóns externas 
*Introduction to the Wuxia genre 
*Wuxiapedia: translations of popular Wuxia novels
Shanghai Knights

***Shanghai Knights*** é un filme estadounidense dirixido por David Dobkin que se estreou no 2003. Secuela do filme de 2000 *Shanghai Noon*.

## Sinopse 
Aventura do salvaxe oeste protagonizada pola peculiar parella formada por Chon Wang (Jackie Chan) e Roy O'Bannon (Owen Wilson). Corre o ano 1887 cando un chinés rebelde asasina ó pai de Chong e escapa a Inglaterra. Chon e Roy encamíñanse a Londres en busca de vinganza. Mentres, a irmá de Chon, que tamén quere vingarse, tropeza co que parece ser unha conspiración contra a familia real inglesa.

## Personaxes 
* Jackie Chan como Chon Wang 
* Owen Wilson como Roy O'Bannon 
* Donnie Yen como Wu Chow 
* Fann Wong como Chon Lin/Looney Lin 
* Aidan Gillen como Lord Nelson Rathbone 
* Aaron Taylor-Johnson como Charlie Chaplin
* Thomas Fisher como Arthur Conan Doyle
* Oliver Cotton como Jack the Ripper
* Kim Chan como Pai de Chon Wang
* Gemma Jones como Raíña Vitoria
* Tom Wu como Líder Boxer Liu 
* Kelly-Marie Kerr como Clara
* Ray Donn como Aldeán chinés

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Halle (Westfalia)

**Halle (Westfalia)**, denominado tamén **Halle en Westfalia** para ser distinguido de Halle (Saxonia-Anhalt), é unha cidade dentro do distrito de **Gütersloh** en Renania do Norte-Westfalia (Alemaña).

## Xeografía 
A cidade de Halle (Westf.) limita ó noroeste coa cidade de Borgholzhausen, ó nordeste con Werther (Westfalia), ó suroeste coa comunidade Steinhagen e ó sueste coa cidade de Harsewinkel ademais de Versmold. Ten como cidades máis grandes nas súas proximidades Osnabrück a 30&nbsp;km ó suroeste, e Bielefeld a 10&nbsp;km ó noroeste.
## Eventos
Na cidade ten lugar o torneo de tenis **Gerry Weber Open**, que se xoga sobre herba anualmente en xuño, unhas semanas antes do torneo de Wimbledon.

## Véxase tamén
### Bibliografía
* Uwe Heckert (1998). *Halle in Westfalen. Rundgang durch die historische Altstadt*. Halle (Westfalen).
* Walter Hempelmann (1996). *Evang.-Luth. St. Johanniskirche Halle/Westfalen* (Schnell, Kunstführer 2233). Regensburg.
* Die Bau- und Kunstdenkmäler des Kreises Halle / im Auftr. des Provinzial-Verbandes der Provinz Westfalen bearb. von A. Ludorff (1909)
### Ligazóns externas
* Offizielles Portal da cidade de Halle (Concello Virtual)
El perro del hortelano (filme)

***El perro del hortelano*** é un filme español dirixido por Pilar Miró que se estreou en 1996. Adaptación cinematográfica da obra de Lope de Vega que respecta o texto en verso. Obtivo sete Premios Goya.

## Sinopse 
Diana (Emma Suárez), condesa de Belflor, é unha muller perspicaz, impulsiva e intelixente. Está namorada de Teodoro (Carmelo Gómez), o seu secretario, pero comproba que este xa está comprometido con Marcela (Ana Duato). Movida polos celos e a envexa, fai todo o posíbel para separar os dous namorados.

## Véxase tamén 
### Ligazóns externas 
* Ficha na IMDb 
* Ficha en Filmaffinity
E.T. the Extra-Terrestrial

***E.T. the Extra-Terrestrial*** é un filme estadounidense dirixido e producido por Steven Spielberg que se estreou en 1982.

## Sinopse 
Un pequeno ser doutro planeta queda abandonado na Terra cando a súa nave se marcha esquecéndose del. Ten medo. Está completamente só, pero farase amigo dun neno, que o agocha no seu fogar. O neno e os seus amigos intentarán atopar a forma de que o pequeno extraterrestre regrese ó seu planeta antes de que os científicos e a policía o collan.

## Personaxes 
* Henry Thomas como Elliott
* Robert MacNaughton como Michael
* Drew Barrymore como Gertie
* Dee Wallace como Mary
* Peter Coyote como "Keys"
* K. C. Martel como Greg
* Sean Frye como Steve 
* C. Thomas Howell como Tyler
* Erika Eleniak como a rapaza que bica a Elliott na clase.

## Galardóns e nomeamentos 
* 1982: 4 Oscar: Música, Son, FX, Edición sonora. 5 nomeamentos incluíndo Mellor filme.
* 1982: 2 Globos de Ouro: Drama, Música. 3 nomeamentos incluíndo Director.
* 1982: Premio BAFTA: Música. 11 nomeamentos incluíndo Filme e Director.
* 1982: Premio David di Donatello: Mellor director estranxeiro.
* 1982: Nomeada ó César: Mellor filme estranxeiro.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Devon Murray

**Devon Michael Murray**, nado o 28 de outubro de 1988 en Maynooth, Condado de Kildare, é un actor irlandés coñecido por interpretar a Seamus Finnigan nos filmes de *Harry Potter*.

## Traxectoria 
Anteriormente a *Harry Potter*, Murray xa fixera papeis como o de Christy en *This is My Father*, Malachy en ''Angela's Ashes* e Geoffrey en *Yesterday's Children*. Dende o ano 2001 apareceu nos oito filmes da saga de *Harry Potter*. Como anécdota, o seu compañeiro de elenco, Daniel Radcliffe, revelou no DVD especial de *Harry Potter e a Orde do Fénix'' que Murray tiña o récord de crebar o maior número de variñas de reposto durante o transcurso da gravación dun só filme (dez en total).

## Filmografía 
## Notas 
## Véxase tamén
Freaky Friday (filme de 2003)

***Freaky Friday*** é un filme estadounidense dirixido por Mark Waters e protagonizado por Jamie Lee Curtis e Lindsay Lohan, que se estreou no 2003. Remake do filme homónimo protagonizado en 1976 por Barbara Harris e Jodie Foster.

## Sinopse 
A doutora Tess Coleman (Jamie Lee Curtis) e Anna, a súa filla de quince anos, (Lindsay Lohan) non coinciden en case nada. Os seus gustos difiren na roupa, no cabelo, na música e, sobre todo, en canto ós homes. Un día as súas diferenzas acadan o seu maior nivel: Anna non entende por que a súa nai non apoia as súas aspiracións musicais, mentres que Tess, unha viúva a punto de casar de novo, pregúntase por que a súa filla non é máis amábel co seu prometido (Mark Harmon). Pero, inesperadamente, dúas galletiñas chinesas da Fortuna provocan un gran cambio nas súas vidas. Á mañá seguinte, Tess e Anna atópanse cos seus corpos intercambiados. Pouco a pouco, comezan a comprender o punto de vista da outra, pero tamén teñen que atopar o xeito máis rápido de volver ó seu propio ser porque a voda de Tess celébrase ese mesmo sábado.

## Personaxes 
* Jamie Lee Curtis como Tess Coleman/Anna Coleman
* Lindsay Lohan como Anna Coleman/Tess Coleman 
* Mark Harmon como Ryan
* Harold Gould como Avó
* Chad Michael Murray como Jake
* Stephen Tobolowsky como Mr. Bates
* Christina Vidal como Maddie
* Ryan Malgarini como Harry Coleman
* Haley Hudson como Peg
* Rosalind Chao como Pei-Pei
* Lucille Soong como Nai de Pei-Pei
* Willie Garson como Evan
* Dina Waters como Dottie Robertson
* Julie Gonzalo como Stacey Hinkhouse
* Cayden Boyd como Amigo de Harry
* Dina Lohan como Muller bailando na voda

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Brendan Benson

**Brendan Benson**, nado o 14 de novembro de 1970 en Royal Oak, Míchigan, é un músico e compositor estadounidense. Benson canta e toca guitarra, baixo, teclados e batería, leva editados cinco álbums en solitario e é membro da banda The Raconteurs.

## Discografía 
**One Mississippi* - 1996
**Listen Up!* - 2000 (álbum de The Mood Elevator)
**Lapalco* - 2002
**Married Alive* - 2003 (álbum de The Mood Elevator)
**The Alternative to Love* - 2005
**Broken Boy Soldiers* - 2006 (álbum de The Raconteurs)
**Consolers of the Lonely* - 2008 (álbum de The Raconteurs)
**My Old, Familiar Friend - 2009
**What Kind of World'' - 2012
Boris Williams

**Boris Peter Bransby Williams**, nado o 24 de abril de 1957 en Versalles, Francia, é un batería inglés coñecido polo seu longo traballo con The Cure, onde tocou dende 1984 ata 1993. Anteriormente traballara con varios artistas como Thompson Twins, Kim Wilde, Strawberry Switchblade e Tomato City.
Ben Kenney

**Benjamin Lee Kenney, Sr.**, nado o 12 de marzo de 1977, é un músico estadounidense procedente de Brielle, Nova Jersey, coñecido por ser o baixista da banda de rock alternativo Incubus.

Ben Kenney tocou a guitarra no grupo de hip hop The Roots antes de unirse a Incubus no 2003, tras a saída do anterior baixista e fundador Alex Katunich. Anteriormente xa tocara cos membros de Incubus Mike Einziger e Jose Pasillas en Time Lapse Consortium.

Ben é coñecido por tocar alo menos seis instrumentos diferentes, e ás veces realiza duetos de batería con Jose Pasillas nos concertos de Incubus.

Tamén ten realizado traballos de estudio con outros artistas como Justin Timberlake, Faith Evans, Erykah Badu, Blackalicious, e cos produtores Timbaland e DJ Jazzy Jeff.

## Véxase tamén 
### Ligazóns externas 
*Páxina oficial
Brian Eno

**Brian Peter George St. John le Baptiste de la Salle Eno**, nado en Woodbridge (Suffolk) o 15 de maio de 1948, comunmente coñecido como **Brian Eno**, é un músico, compositor, produtor, cantante e artista visual inglés, famoso por ser un dos principais innovadores na música ambiente.

## Traxectoria 
Eno estudou na escola de arte Colchester Institute en Essex, inspirándose na pintura minimalista. Durante ese tempo na escola de arte gañou experiencia compoñendo, tocando e tomando clases na escola de música que había ao lado do Colchester Institute.

Uniuse á banda Roxy Music como teclista a principios dos 70 e o éxito da banda na escena glam rock chegou rapidamente. Pero Eno cansouse pronto dos conflitos co vocalista Bryan Ferry e de saír de xira, e deixou o grupo despois da edición de *For Your Pleasure* (1973), comezando a súa carreira en solitario cos álbums de art rock *Here Come the Warm Jets* (1973) e *Taking Tiger Mountain (By Strategy)* (1974).

Eno abriuse cara a estilos de música máis experimentais con *(No Pussyfooting)* (1973) e *Evening Star* (1975), ámbolos dous colaborando con Robert Fripp, *The Lamb Lies Down on Broadway* (1974) con Genesis, onde o seu traballo aparece acreditado co nome "Enossification", e os seus influentes traballos en solitario *Another Green World* (1975) e *Discreet Music* (1975). Os seus esforzos pioneiros co son ambient comezaron a consumir o seu tempo con *Ambient 1: Music for Airports* (1978) e posteriormente con *Apollo: Atmospheres and Soundtracks* (1983), que foi composto para o filme documental *For All Mankind*. Porén, Eno seguiu cantando nalgúns dos seus discos, indo de *Before and After Science* (1977) a *Wrong Way Up* (1990) con John Cale, ata chegar os seus máis recentes *Another Day on Earth* (2005) e *Drums Between the Bells* (2011).

O traballo de Eno en solitario ten sido extremadamente influente, sendo pioneiro nas músicas ambiente e xenerativa, innovando técnicas de produción, e salientando "a teoría sobre a práctica". Tamén introduciu o concepto de música aleatoria a audiencias máis xerais, particularmente a través de colaboracións con outros músicos. Cara finais dos 70, Eno traballou con David Bowie na súa "Berlin Trilogy", axudou a popularizar á banda punk rock estadounidense Devo e o xénero No Wave, e tamén realizou traballos frecuentemente con Harold Budd, John Cale, Cluster, Robert Fripp e David Byrne, co cal produciu o influente *My Life in the Bush of Ghosts* (1981). Produciu e tocou en tres álbums de Talking Heads, entre eles *Remain in Light* (1980); foi produtor de sete discos de U2, e traballou en álbums de James, Laurie Anderson, Coldplay, Depeche Mode, Paul Simon, Grace Jones e Slowdive, entre outros.

Eno realiza traballos multimedia á parte da súa carreira musical, onde se inclúen instalacións de arte, unha columna no xornal *The Observer* e outra columna sobre sociedade e innovacións na revista *Prospect*. Eno continua colaborando con outros artistas, producindo discos, editando a súa propia música e escribindo.

## Discografía 
;Álbums de estudio en solitario
Cannibal Holocaust

***Cannibal Holocaust*** é un filme italiano dirixido por Ruggero Deodato que se estreou en 1980.

## Sinopse 
Catro xoves documentalistas viaxan ata a selva amazónica (América do Sur) para realizar unha reportaxe sobre as tribos que habitan nesa rexión, das que se di que aínda practican o canibalismo. Debido á desaparición dos reporteiros, dous meses despois un grupo de rescate é enviado para investigar que foi deles; o único que atopan é o material filmado sobre o seu terrible final.

## Personaxes 
* Robert Kerman como Profesor Harold Monroe
* Francesca Ciardi como Faye Daniels
* Perry Pirkanen como Jack Anders
* Luca Barbareschi como Mark Tomaso
* Salvatore Basile como Jacko Losojos
* Ricardo Fuentes como Felipe Ocaña
* Carl Gabriel Yorke como Alan Yates
* Paolo Paoloni como Xefe Executivo de Nova York
* Lionello Pio Di Savoia como Executivo
* Luigina Rocchi como Indíxena ianomami violada e empalada
* Lucía Costantini como Indíxena Yacumo lapidada

## Véxase tamén 
### Ligazóns externas 
* Ficha na IMDb 
* Ficha en Filmaffinity